เมื่อประมาณวันที่1กินยาคุมฉุกเฉินไป พอประจำเดือนมาๆแบบกระปริบกระปอย และมีสีน้ำตาล เกิดจากอะไรค่ะ เป็นอันตราไหม
สวัสดีค่ะ หากเลือดที่ออก เกิดหลังจากทานยาคุมฉุกเฉินไปประมาณ 1 สัปดาห์ โดยที่ไม่ใช่ช่วงปกติที่ประจำเดือนจะมา ก็น่าจะเป็นเลือดที่เกิดจากผลของยาได้ โดยเลือดอาจออกได้นาน 1-4 วัน ปริมาณอาจมากหรือน้อยก็ได้ หรือออกแบบกะปริดกะปรอยก็ได้ ซึ่งไม่ได้อันตรายอะไรแต่หากเป็นช่วงปกติที่ประจำเดือนจะมาอยู่แล้ว ก็ถือเป็นเลือดประจำเดือน ส่วนการที่เลือดออกแบบกะปริดกะปรอย ก็อาจเป็นผลจากยาคุมฉุกเฉินได้ หรือเกิดจากมีปัจจัยอื่นๆ ร่วม เช่น การทำงานหนัก ออกกำลังกายมากไป การมีความเครียด มีน้ำหนักลด เป็นต้น และเมื่อเลือดออกน้อย เลือดก็จะเป็นสีน้ำตาลได้ค่ะ ทั้งนี้ หากเลือดออกไม่นานเกิน 7 วัน ก็ไม่ได้อันตรายอะไร แนะนำควรสังเกตประจำเดือนนในรอบต่อๆ ไปก่อนว่า จะมาเป็นปกติหรือไม่ หากยังคงมาผิดปกติ จึงค่อยไปพบแพทย์เพื่อตรวจหาสาเหตุค่ะ